Súradnice: 47°14′32″S 6°1′17″V﻿ / ﻿47,24222°S 6,02139°V﻿ / 47.24222; 6.02139

**Besançon** je francúzske mesto nachádzajúce sa v departemente Doubs v regióne Franche-Comté.

Rieka Doubs a Quai Vauban

Geografia
---------

Mesto patrí do francúzskeho departementu, ktorý patrí do regiónu Franche-Comté. Ako regionálne hlavné mesto so svojimi 134 376 obyvateľmi (pred Montbéliardom 113 059 a Belfortom 81 524) tvorí hlavné mestské centrum regiónu. Počtom obyvateľov je ako mestská zóna na druhom mieste (222 381 obyvateľov), tesne po Belfort-Montbéliard (285 026 obyvateľov). (čísla od INSEE 1999)

Besançon, chránený mnohými výraznými opevneniami, je historicky situovaný v úzkej a uzavretej slučke rieky Doubs. Historické centrum Besançonu – „slučka" a štvrť Battant – sú veľmi husto zaplnené starými a verejnými budovami. Ostrý prierez, ktorý ich oddeľuje od bezprostredných periférnych štvrtí, tvoria rieka Doubs a hradby.

Dejiny
------

V staroveku sa mesto volalo *Vesontio*. Pojem *\*ves* v indoeurópskom jazyku znamená „hora", keďže staré mesto bolo obkľúčené siedmimi vrchmi tak ako mesto Rím. Tento istý koreň nachádzame v mene talianskej sopky Vesuvio (Vezuv), ktorá tiež v preklade znamená hora.

V roku 58 pred Kr. Iulius Caesar obkľúčil mestečko a už v tej dobe podčiarkoval jeho strategickú dôležitosť pri pozorovaní vrchu Coelius, ktorý bol neskôr premenovaný na vrch Saint-Étienne. Tento vrch je obkľúčený riekou Doubs.

V stredoveku sa mesto stalo hlavným mestom arcibiskupstva.

Vrch bol v 18. storočí prestavaný a Sébastien Le Prestre de Vauban v roku 1668 nakreslil plány Besançonskej citadely. Citadelu postavili Španieli opierajúc sa pritom o Vaubanove plány. Citadela vydržala až do obnovenia vojny medzi Francúzskom a Španielskom. V roku 1674 Ľudovít XIV. znovu obsadil Franche-Comté a Vauban znovu obkľúčil „svoju" citadelu.

Historické pamiatky
-------------------

* Citadela Vauban
* Palác Granvelle
* Porte Noire: víťazný oblúk
* Orloj
* Katedrála svätého Jána

Obyvateľstvo
------------

Počet obyvateľov obce je 115 879 (2011).

Nasledujúci graf zobrazuje vývoj počtu obyvateľov v obci.

Zdroje: INSEE

Kostol sv. Petra

Osobnosti mesta
---------------

* Victor Hugo (\* 1802 – † 1885), básnik, prozaik, dramatik, esejista a politik
* Charles Fourier (\* 1772 – † 1837), utopický socialista
* Pierre Joseph Proudhon (\* 1809 – † 1865), filozof, sociológ, ekonóm a spoluzakladateľ anarchizmu
* Auguste Lumièr (\* 1862 – † 1954), filmový priekopník
* Louis Lumièr (\* 1864 – † 1948), filmový priekopník
* Tristan Bernard (\* 1866 – † 1947), dramatik, spisovateľ, humorista, novinár a právnik

Partnerské mestá
----------------

* Rumunsko  Bistriţa, Rumunsko
* Poľsko  Bielsko-Biała, Poľsko
* Burkina Faso  Douroula, Burkina Faso
* Nemecko  Freiburg im Breisgau, Nemecko
* Izrael  Hadera, Izrael
* Spojené kráľovstvo  Huddersfield, USA
* USA  Charlottesville, USA
* Fínsko  Kuopio, Fínsko
* Pobrežie Slonoviny  Man, Pobrežie Slonoviny
* Švajčiarsko  Neuchâtel, Švajčiarsko
* Taliansko  Pavia, Taliansko
* Rusko  Tver, Rusko

Referencie
----------

1. ↑  Populations légales 2009 [online] Institut national de la statistique et des études économiques (Insee). Dostupné online. (po francúzsky)
2. ↑  Résultat du recensement de la population 2008 [online] Institut national de la statistique et des études économiques (Insee). Dostupné online. (po francúzsky)

Pozri aj
--------

* Zoznam obcí departementu Doubs

Externé odkazy
--------------

Oficiálna stránka (po francúzsky)


|  |  |
| --- | --- |
| Portal | Francúzsky portál |